Hárún ar-Rasídtól Szaladinig

Kronológiai helyreigazítások

A Hungár naptár és a „szeleukida kód” megfejtése után választ kell adnom az arab időrend kérdéseire amelyet előszeretettel használnak „bizonyítékként” a Hungár naptárral szemben.

Az arab időrend meghatározó kiindulópontját (AH 1) 2004-ben publikáltam, miszerint az AD 622-es év megfelel az i.sz. 816-os csillagászatilag azonosított évnek.

Egészen pontosan az AH 1 év első napja a Julián naptár szerint 816 július 30!

Az Abbászida kalifátus Abu’l-Abbász kalifa (AH 132-136) uralkodásával kezdődik amely hagyományosan az AD 750-754 –es éveket, míg a HC (Hungár naptár) szerint az i.sz. 944-948-as éveket jelenti.

Halála után fivére, a berber rabszolganőtől született Abu Dzsáfár lett az utód, aki a megtisztelő al-Manszúr („győztessé tett”) címet nyerte el. Valójában ő volt az Abbászida-dinasztia megalapítója (AH 136-158), az utána következő kalifák az ő egyenes ági leszármazottai.

AH 144-ben új főváros alapításába kezdett a Szaszanidák idejéből fennmaradt Bagdad falu helyén, a régi szaszanida főváros, Ktésziplon közelében.

AH 170-ben hagyományosan AD 786-ban azaz i.sz. 980-ban Hárún ar-Rasíd (AH 170-193) al-Mahdi második fia lett a kalifa. Hárún ar-Rasíd uralma a kalifátus fénypontja.

Hárún ar-Rasíd halála után (AH 193 = AD 809 = i.sz. 1003) kemény, sok évig tartó polgárháború tört ki két fia között amely végül is al-Mamún győzelmével ért véget. Uralkodása alatt (AH 198-218) még egyszer felragyogott a gazdagság, a tudomány és a művészetek csillaga.

Al-Mutaszim az Abbászida-dinasztia nyolcadik kalifája Hárún ar-Rasíd és egy török ágyasának gyermeke volt.

AH 218-tól AH 227-ig uralkodott csillagászati időben számolva i.sz. 1027 és 1036 között. A bátyjától örökölt hadseregben már a horaszániak voltak a meghatározóak, akik révén a Táhiridák veszélyes befolyással bírtak már Bagdadban is, nemcsak az iráni területeken.

 Al-Mutaszim rabszolgahadsereget állított fel, akiknek feladata a kalifa iránti feltétlen hűség volt. Az új katonák főleg Közép-Ázsia törökjei közül kerültek ki.

 Nevéhez fűződik az új főváros, Szamarra megalapítása is, valamint az utolsó, kalifa vezette bizánci hadjárat.

Al-Mutaszim i.sz. 1035 őszén (AH 227) megbetegedett, de a gondos kezelés ellenére is i.sz. 1036 januárjában (AH 227) elhalálozott. A trónon fia, Hárún al-Vászik [al-Vátik] követte.

 Apjához hasonlóan művelt, a művészeteket és tudományokat kedvelő és pártoló uralkodó volt.

Al-Vátik i.sz. 1041-ben [AH 232] megbetegedett és rövidesen meghalt. A trónon fivére al-Mutavakkil követte.

Al-Mutavakkil, az Abbászida-dinasztia tízedik kalifája harmadikként uralkodott Szamarrában. Nevéhez fűződik a híres spirális szamarrai mecset építése.

Vallási tekintetben a szunnita ortodoxia elkötelezett híve volt.

 Uralkodása idején ütközött ki igazán az atyja által felállított, leginkább török származású lovas íjász erőket tömörítő rabszolgahadsereg hátránya. A kalifátus hatalma szinte Szamarrára korlátozódott amelyet a történészek a hadsereg belső konfliktusaival magyaráznak. Az időrend félreértése miatt nem érzékelték, hogy ennek a helyzetnek külső okai is vannak, méghozzá nagyon meghatározóak, a szeldzsukok.

 Még a Számánidák szolgálatában tűnt fel a muszlim hitre áttért Szeldzsuk nevű vezér, a türk Oguz klán feje. A turkesztáni sztyeppékről jött, s harcosaival Buhara környékén telepedett le. Fiai 1037-ben már Horaszánban voltak. Merv Nísápur a kezükre került.

Tugril bég türkmén csapatai élén bevonult az egykor oly nagyhatalmú abbaszid fővárosba.

Azokban a napokban (1055 december), amikor Tugril bég bevonult Bagdadba meggyilkolják al-Mutavakkilt, nagy valószínűséggel a török tisztek egy csoportjával szövetkezett fia, al-Muntaszir parancsára.

Al-Muntaszirról nem sokat tudunk. Anyja egy görög származású rabszolganő volt. Rövid, féléves uralkodása alatt feloldotta a síitákat sújtó zarándoklati tilalmat Huszajn imám kerbelai sírjához, és lemondatta fivéreit az al-Mutavakkil öröklési rendje alapján élvezett jogaikról.

 I.sz. 1056. június 7/8-án bekövetkezett halála után a török rabszolgahadsereg vezetői Al-Mutaszim Muhammad nevű fiától származó unokáját al-Musztaínt tették trónra.

Ezzel ő lett a 12. kalifa.

 Miután már tudjuk, hogy ebben az időben Tugril bég Bagdadban tartózkodik, megmagyarázható, hogy a szamarrai törökök „bábja” miért hagyta el városát.

 I.sz. 1057/58-ban Tugril béget megteszi szultánjának. A címekkel nem spórolt, hiszen Tugril a „birodalom régense” illetve „Kelet és Nyugat” királya” címet is elnyerte.

[Az UNT (Uralkodó nézet tanítása) szerint Tugrilt egy Al-Káim nevű kalifa tűntette ki fenti címekkel, aki állítólag 200 évvel később követi al-Musztaínt a kalifa névsorban. ]

 Al-Musztaín joggal hihette, hogy nagyhatalmú szultánja egyben védelmet is jelent neki szamarrai hadseregével szemben. A történészek nem tudtak megbirkózni bagdadi tartózkodásának okával, ezért mesélnek menekülésről, bujkálásról.

Az új időrend alapján egészen más megvilágításba kerül al-Basasíri (Arszlán al-Muzaffar) hadvezér szerepe az eseményekben.

Az i.sz. 1060. január 15-i halála valószínűsíti, hogy al-Musztaín oldalán harcolt a szamarrai trónbitorló „új” kalifa al-Mutazz ellen, hiszen január 11-én kapitulált al-Musztaín.

 Tugril még i.sz. 1058-ban testvérharcba indult Ibrahim ellen, így elhagyta Bagdadot.

 Természetesen al-Musztaín nem tért haza Szamarrába, amelyet „kiválasztói” nem értékeltek.

 Az a korábban eluralkodott nézet, hogy „al-Basasíri kényszerítette az abbászid kalifát, al-Káimot a kalifátus jelvényeinek átadására fátimida társa, al-Musztanszir javára” ezzel semmissé vált.

 (Véleményem szerint al-Káim [AH 422-467] egy kitalált kalifa, míg al-Musztanszir a 13. században uralkodik Egyiptomban.)

 A szamarrai török katonatisztek válasza az eseményekre al-Mutazz kalifává választása (i.sz. 1059) volt, aki al-Muntaszir fivére volt és addig házi őrizetben élt. A bagdadi és a szamarrai kalifa közötti harc Tugril távollétében al-Mutazz győzelmével végződött. Al-Musztaín nagyhatalmú szultánjában bízva joggal gondolhatta, hogy unokatestvére a győzelem ellenére életét megkíméli. Nem így történt, hiszen i.sz. 1060 október 17-én Vaszitban, száműzetésben megölték.

Az események menetéből látszik, hogy a Bagdadba i.sz. 1061-ben visszatérő Tugril bégnek nem kellett al-Basasírit megölnie, mert már nem élt. A következő évben ultimátumszerűen követelte a kalifa lányát egyik feleségének, amelyet, ha nehezen is, de teljesítettek.

Tugril szultán, „Kelet és Nyugat királya” nem sokkal élte túl esküvőjét a kalifa lányával, hiszen i.sz. 1063 szeptember 4-én [ Ramadán] több mint hetvenévesen meghalt Raiban.

A Szeldzsuk-dinasztia következő szultánja Alp Arszlán lett, a „manzikerti győző”, i.sz. 1063-1072 között.

Visszatérve a kalifákhoz, al-Mutazz sem végezte szebben mint elődei, hiszen lázongó török katonái gyilkolták meg i.sz. 1063-ban. Unokatestvére, al-Vatik fia, al-Muktadi kalifa uralkodott, kevesebb mint egy évig. Szintén meggyilkolták.

Al-Mutamid, al-Mutavakkil harmadik trónra lépő fia volt, a 15. kalifa. Birodalomról már szó sincs, hiszen Egyiptomban már Ahmed ibn Túlún az emír, országa déli részében a zandzs felkelés dühöng, egyébként is Alp Arszlán a mindent eldöntő szultán Keleten. 22 éves uralkodása tiszteletet parancsoló abban a korban.

A kalifa megbékélt a trónigénnyel fellépő fivérével al-Muvaffakkal, aki i.sz. 1069-től gyakorlatilag vezette a kalifátust. Úrrá lett a szamarrai török parancsnokokon, megpróbálta visszatéríteni az egyiptomi Ahmed ibn Túlúnt, de nem sikerült. Így a Túlúnidák befolyása alá került Szíria egy része is.

I.sz. 1072-ben meghalt Alp Arszlán szultán, akit fia Máliksáh követett (1072-1092) A közhiedelemmel ellentétben sem Alp Arszlán, sem Máliksáh nem éltek tartósan Bagdadban; a kormányzói székhelyük aszerint változott, hogy csapataik élén éppen merre növelték a „kalifa birodalmát”.

Al-Mutamid i.sz. 1086-ban (AH 279) halt meg, utóda a ténylegesen uralkodó bátyja fia lett Al-Mutadid. (AH 279-289)

Az UNT szerint Al-Mutadid már Bagdadban foglalta lépett trónra, és a kalifai hatalom megerősítésén fáradozott.

I.sz. 1091-ben Máliksáh nem helyezhette székhelyét Bagdadba, hiszen a politikai helyzet megváltozott. Természetesen járhatott ott, sőt források léteznek arra vonatkozóan, hogy a kalifa i.sz. 1086-ban fogadta.

I.sz. 1092-ben Máliksáh halála után fiai között polgárháború tört ki. Ez azonnal érthetővé teszi azt, hogy a kalifa beleszól Horászán és Transzoxánia dolgaiba már a következő évben.

Al-Mutadid i.sz. 1096. április 5-én hunyt el, feltételezhetően mérgezés következtében. Al-Muktafi nevű fia követte a trónon. Uralkodásának idején i.sz. 1099-ben szűnt meg a Túlúnidák hatalma Egyiptomban. Amennyiben a keresztesek követeket küldtek Bagdadba, akkor csak vele találkozhattak.

Utódja bátyja, al-Muktadir i.sz. 1102-ben követi a trónon. (AH 295-320)

Uralkodását a kalifátus gyors belső felbomlásaként szokták jellemezni. A tényleges hatalom egy al-Munis nevű eunuch kezében volt, aki a hadsereget és a kormányzást is felügyelte.

Az i.sz. 1103-as (AH 297) évhez köthető a síita Fátimidák hatalomra jutása Észak-Afrikában.

 A dinasztia alapítója az a Szaíd ibn Huszein volt, aki Iszmáíl leszármazottjának tartotta magát.

Szaídot Imám Obaidallah al-Mahdi néven uralkodónak kiáltották ki Tuniszban (AH 297-322). Fővárosát Kairaván külvárosában, Rakkadáhban rendezte be, és jelentős afrikai területeket hódított meg Marokkótól Egyiptom határáig. Utódai követték agresszív és terjeszkedő politikáját.

Al-Muktadirt katonái ölték meg i.sz. 1126-ban (AH 320) Mosul mellett. Az új kalifa két évre bátyja al-Káhir lett. (AH 320-322)

Őt al-Muktadir fia ar-Rádi váltotta, életét megkímélte, de bebörtönözte.

Úgy tartják, hogy uralkodása alatt (i.sz. 1128-1134) bírt némi befolyással a kormányzásra.

Testvére al-Muttaki (AH 329-333) követte a trónon, de hatalma már nem volt. Észak-Mezopotámiában ekkoriban már a zangidák uralkodtak és al-Muttaki Moszúlba menekült segítségért.

 A dinasztia névadója és alapítója egy szeldzsuk atabég, Imád ad-Dín Zangí („a hit oszlopa”) volt, aki 1127-ben szerezte meg a moszuli emírséget.

 Hiába szállták meg csapatai Bagdadot, a helyi török és iráni katonai vezetők nem akceptálták hatalmukat. Végül is i.sz. 1138 október 12-én Bagdadban megvakították és leváltották.

Teljesen elképzelhetetlennek tartom, hogy 50 évvel később fia al-Kadir potom 40 éves uralkodásra kövesse a kalifai trónon. Kell lenni más megoldásnak.

Mindenesetre utódja al-Musztakfi lett, aki a hódító síita bújidák vezérét Ahmed ibn Buvajhot az „emírek emírjévé” „nevezte ki”. Ezen felül felruházta a Muizz ad-Daula, „a birodalom ereje” melléknévvel is. Muizz síita uralmat vezetett be Bagdadban, ami nemcsak az „igazhívő kalifáknak” de az egész szunnita világnak sok volt. Al-Musztakfit i.sz. 1140. január 29-én vakították meg.

 Az új kalifa testvére, al-Muti (AH 334-363) lett. A kutatók úgy érzékelik, hogy a történések súlypontja áthelyeződik Siraz városába. Bagdadban csak egy rezidenciát rendeznek be.

Tehát el kell búcsúznunk az olyan nézetektől, hogy az elkövetkezendő száz évben a bújidák Bagdadból kormányoznak hosszú életű kalifák társaságában.

 Már az sem biztos, hogy al-Muti, a 23. kalifa Bagdadban hal meg, hiszen i.sz. 1168-ban Bagdadban már al-Muktafi fia al-Musztandzsid (1160-1170) uralkodik nem függve senkitől.

 Véleményem szerint 1150 táján a bújidáknak menekülniük kell Bagdadból, vissza Sirázba, és magukkal vitték síita szimpatizáns kalifájukat is. Nincs jelentősége, hogy fia Tái kalifa lett vagy nem Sirázban, mert a szeldzsukok al-Muktafi személyében új szunnita bagdadi kalifát neveztek ki, erejük birtokában.

Sajnos a történelemben az idő nagyúr, így a 24-30 közötti bagdadi kalifák csak a késői történészek szüleményei.

A rend kedvéért ők a következők;

24. al-Tái ibn al-Muti

25. al-Kádir ibn al-Muttaki

26. al-Káim ibn al-Kádir

27. al-Muktadí ibn Mohamed ibn al-Káim

28. al-Musztazhir ibn al-Muktadí

29. al-Musztarsid ibn al-Musztazhir

30. ar-Rasíd ibn al-Musztarsid

Így a hivatalosan 31. kalifának tartott al-Muktafi lesz a 24. bagdadi kalifa. Al-Muktafi és utódai hatalmi befolyása lényegében a mai Irak területére terjedt ki.

1150 körül a hatalmi helyzet a következő;

Egyiptomban az ihsídida Unugur uralkodik a mind nyomasztóbb nyugati fátimida al-Muizz árnyékában.

 Ehhez az időszakhoz köthető az aleppói Núr ad-Din felemelkedése (1146-tól) aki a palesztinai keresztények nagy ellensége lett. Fontos hatalmi tényező ekkoriban a szeldzsuk Maszúd szultán is.

1151-ben megszűnt az Edesszai grófság, és állandósultak az arab támadások a keresztény kézen levő várak ellen.

Az egyiptomi ihsídidák gyengülését kihasználva a Jeruzsálemi Királyság 1153 januárjában ostrom alá vette Aszkalon várát, majd augusztusban el is foglalta. A damaszkuszi Mudzsír nem kívánt beleszólni az eseményekbe, biztosította Balduint a győzőt, barátságáról, és évi adófizetésbe is beleegyezett.

Núr ad-Dín ezzel szemben veszélyesnek ítélte meg a keresztények terjeszkedését, és a következő évben annektálta Damaszkuszt. Núr ad-Dín visszatért Aleppóba, és egy bizonyos kurd származású hadvezérre Ajúbbra bízta a várost, és környékét.

1156-ban meghalt Maszúd szultán és fiai , II. Kilidzs Arszlán és Sáhinsáh összekülönböztek az örökségen.

Bagdadban 1160-ban meghalt al-Muktafi kalifa akit fia, al-Musztandzsid követett (1160-1170)

1162-ben III. Balduin Jeruzsálemi király váratlanul meghalt. Utódja Amalrik lett, aki az elmaradt adók miatt 1163 szeptemberében Egyiptom ellen indult.

Ma még úgy tanítják, hogy Dzirgám és az áradó Nílus késztette visszavonulásra Amalrikot azzal, hogy átvágatott néhány gátat. Az elcsúsztatott kronológia helyreállításával biztonsággal merem állítani, hogy a fő ok Dzsauhár asz-Szikilli fátimida hadvezér megjelenése volt.

 Miután bevonult al-Fusztátba a város mellett új negyedet kezdett építeni a győzelem emlékére, amelyet al-Káhiráhnak nevezett el. Az elkövetkező években még al-Muizz nem tartotta aktuálisnak, hogy ide helyezze át hatalmas birodalma székhelyét. De lássuk mi is történik a következő években;

 Sávar, az Egyiptomból elmenekült ex-vezír Nur ad-Dín segítségét kéri a szunnita hatalom visszaállítása érdekében.

1164 áprilisában Sírkúh vezetésével egy hadsereg indult a Nílus deltába, ahol helyreállították Sávar hatalmát.

Sírkúh berendezkedett Bilbeiszben, de nemsokára el kellett hagynia, a fátimidák túlereje miatt.

1166-ban Sírkúh meggyőzte a bagdadi kalifát, hogy Egyiptom visszafoglalásának ügye egy szent háború, amely az eretnek síita Fátimida Kalifátus ellen indul.

Sírkúh 1167 januárjában kelt útra Damaszkuszból, és ismét magával vitte unokaöccsét Szaladint. Miután átvonult a Sínai-sivatagon, megtudta, hogy Amalrik is sereget küldött Egyiptomba. A váltakozó kimenetelű harcok egyik eredménye volt, hogy Amalrik augusztusban hazatért Egyiptomból.

Sírkúh néhány hét leforgása alatt Egyiptom ura lett, de 1169. március 23-án meghalt. Sírkúh címeit és hatalmát Szaladin örökölte. Még ez évben a keresztények a bizánci flotta támogatásával Damiettára támadtak, de sikertelen volt az ostrom.

1170 decemberében már Szaladin erői az Aszkalon melletti Daront támadták.

Bagdadban 1170-ben meghalt al-Musztandzsid kalifa, akit fia, al-Musztadi követett. (1170-1180)

1171-ben Núr ad-Dín levelet írt Szaladinnak, és kérte, hogy az egyiptomi mecsetekben ne a fátimida, hanem a bagdadi kalifáért imádkozzanak. Szaladin tudatában volt annak, hogy Núr ad-Dín az ura, egyiptomi hatalmát azonban már nem tőle, hanem a fátimida kalifától kapta. Ha igaz az a legenda, hogy az arab (szeldzsuk) időszámítás 567. év első péntekén Kairóban egy Moszulból érkezett szent ember al-Musztadi kalifáért imádkozott, akkor ehhez az évhez köthető al-Muizz fátimida kalifa halála. Utóda al-Azíz lett, a Fátimidák ötödik tagja, s az első, aki Egyiptomban kezdte uralkodását.

 Tehát téves az széles körben eluralkodott nézet, miszerint 1171-ben megszűnik a fátimidák dinasztiája.

Éppen ellenkezőleg, al-Azíz alatt kezdődik Egyiptom fátimida virágzása.

Szaladin helyzete a szunnita ura Núr ad-Dín és síita kalifája között nagyon labilissá vált. Ezt hadvezérhez illően háborúkkal próbálta kompenzálni. A Holt-tengertől délre lévő Montreal várát megtámadta, de ott Núr ad-Dín megjelenése következtében húzódott vissza Egyiptomba.

 Szaladin hatalma egyáltalán nem volt szilárd Egyiptomban, hiszen a kalifa tudhatott Núr ad-Dín és hadvezére ellentétjéről.

 Az 1174-es esztendő alapvető változásokat hozott, amelyek végül is megszilárdították Szaladin helyzetét

Núr ad-Dín tavasszal Damaszkuszba ment, hogy kitervelje az Egyiptom elleni hadjáratot. Május közepén betegségben meghalt, egy 11 esztendős fiút hagyott örököséül.

Amalrik Jeruzsálem királya július közepén 38 éves korában, vérhasban halt meg. Szaladin sikeresen csapott le az életére törő összeesküvőkre. Az Alexandria partjai előtt megjelent hatalmas szicíliai flottát elűzte, majd novemberben hétszáz lovasával elfoglalta Damaszkuszt. Miután erősítést kapott Egyiptomból Aleppó meghódítására indult.

Ez akkor még nem sikerült neki, de jó alkalom volt megtagadni asz-Száhih (Núr ad-Dín örököse) névleges fennhatóságát.

Szaladin felvette az Egyiptom és Szíria királya címet és olyan pénzeket veretett, amelyeken csak a saját neve állt.

Sosem vette fel a szultán címet, azt csak a későbbi történészek adományozták neki.

A Zangí-dinasztia nem egykönnyen tért napirendre Szaladin önállósodásán. 1176-ban a moszuli Szajf ad-Dín Aleppó alatt csatlakozott Gümüstekin csapataihoz, de nem sikerült Szaladint legyőzniük. Ugyanebben az évben Mánuel császár végzetes vereséget szenvedett az anatóliai szeldzsuk törököktől. Ezzel megszűnt a Szentföld szárazföldi megközelítése keresztény területeken keresztül.

Kisebb összecsapásokat érzékelhetünk Szaladin és a keresztes lovagok között 1178-79-ben. Szaladin jobbára Damaszkuszban tartózkodik.

 A fátimida kalifa al-Azíz a legnagyobb nyugalomban építheti Egyiptomot, és Kairót.

Al-Musztadi bagdadi kalifa tízéves békés uralkodása után meghalt 1180. március 30-án. Fia an-Nászir követte 1225-ig!

1180 szeptemberében meghalt Mánuel bizánci császár utóda II. Alexiosz mindössze tizenegy esztendős volt. Az ezt követő anarchia és hanyatlás felborította keleten a hatalmi egyensúlyt.

Szaladin remek stratégaként tudta, hogy ebben a helyzetben legyőzhetők a palesztinai keresztesek, és nem kell többi vámot fizetni az Egyiptom és Damaszkusz között közlekedő karavánokért.

 Al-Azíz fátimida kalifa biztosított egy hadsereget számára, amely 1182. május 11-én indult el. Ekkor látta utoljára Egyiptomot. Viszont hírneve ekkortól fog félelmetessé válni.

Szaladin a kalifa hadseregét arra használta, hogy pozícióit megerősítse, Damaszkuszt hivatalos fővárosává tegye.

1183-ban bevonult Aleppóba, ezzel a Zangí-dinasztia elveszítette politikai szerepét. A bagdadi kalifa támogatta, az anatóliai szeldzsuk szultán kereste barátságát. Tehát minden együtt volt ahhoz, hogy eltiporják az idegen betolakodókat Palesztinából, és a szíriai tengerpartról.

Szaladin 1183. szeptember 17-én kelt útra Damaszkuszból terve végrehajtására, Palesztina megszállására.

Nem volt könnyű feladata, hiszen a jól megépített várak sokaságában védekeztek a keresztes lovagok.

 Nem feladatom részletezni a harcok menetét, de van egy nagyon biztos csillagászati kronológiai kapaszkodónk egy teljes napfogyatkozás, azon a napon amikor Szaladin csapatai bevonultak Aszkalonba. (1187. szeptember 4.)

Október 2-án már Jeruzsálemet is elfoglalta Szaladin.

A keresztényeknek egyetlen támaszpontját Tűroszt nem sikerült elfoglalnia.

 Jeruzsálem elvesztése szolgáltatta a közvetlen okot a harmadik keresztes hadjáratra (1189-1192), amely – annak ellenére, hogy Nyugat-Európa három legnagyobb államának uralkodói: Oroszlánszívű Richárd angol. Fülöp Ágost francia és Barbarossa Frigyes német császár vezette – semmi különösebb eredményt nem hozott.

1192-ben (AH 386) meghalt al-Azíz az ötödik fátimida kalifa. 21 éves uralkodása alatt a gazdaság felvirágoztatásán fáradozott: csodálatos épületek (paloták, mecsetek), öntözőrendszer, utak hidak őrzik Egyiptom-szerte emlékét. Alattvalói nyugalomban, biztonságban éltek.

 Utóda, fia a tizenegy éves al-Hakim kalifa lett. Számításaim szerint 1217-ig (AH 411) fog síita kalifaként uralkodni.

1193. március 4-én 55 éves korában elhunyt Szaladin.

Az „Iszlám Támaszát” a damaszkuszi Omajjad Nagymecset szomszédságában helyezték örök nyugalomra, sírja azóta is a szír főváros legfontosabb látványosságainak egyike.

Három fia különböző helyszíneken örökölte hatalmát.

A Kairóban kormányzó al-Azíz 1195-ben a fiatal síita kalifa mellett a szultáni rangra emelkedett, de 1198-ban vadászat közben meghalt.

A legidősebb fia al-Afdal Damaszkusz ura lett, a harmadik fia az-Záhir Aleppóban uralkodott.

A fiúk közötti torzsalkodásnak 1200-ban Szaladin öccse al-Ádil vetett véget, és átvette Egyiptomban a régensséget.

A következő évben felvette a szultán címet, és meg is tartotta 1218-ban bekövetkezett haláláig.

1198-ban Jeruzsálem királyává ciprusi Amalrikot választották. Sikeresen kormányozta országát a nehéz időkben.

Az 1204-es évhez köthető az emberiség ellen elkövetett legnagyobb bűn, a negyedik keresztes hadjárat, amikor a keresztes „lovagok” kifosztották Konstantinápolyt.

 A velencei dózse katonáinak engedélyt adott háromnapi szabad rablásra. Elpusztult vagy szétszóródott mindaz, amit Bizánc híven megőrzött a múlt kincseiből, és egy hatalmas civilizáció kapott halálos sebet.

1198 óta a római pápa Lotario di Segni, ismertebb nevén III. Ince volt. Konstantinápoly elfoglalása, ha nem is írható közvetlenül számlájára, de jól jött mindenható uralma javára.

Amikor a pápai trónra került, még úgy számolták, hogy a Krisztus megtestesülésétől számított 1008. (AD) évet írják, de azt is tudták, hogy nincsenek szinkronban a Málihsáh óta érvényben lévő arab (szunnita-szeldzsuk) időszámítással.

Málihsak még az i.sz. 1079. évben kedvenc költője Omar Khajjam javaslatára megreformálta a perzsa területeken az arab hódítás után is alkalmazott Jazdegird (Jazdgerd) naptárat és „tudományosan” meghatározták a „Hidzsra” első évét. Az új Dzsalálinak nevezett naptárban a mohamedán Hidzsra és a perzsa napév elemeit egyesítették.

Eszerint a Dzsaláli-időszámítás naptárában az i.sz. 1079. március 16-a megfelelt a Dzsaláli-időszámítás 458. év 1. napjának (azaz a Jazdegird-éra 448. Farvadin 19. és a Hidzsra 471. Ramadán 10. napjának)

Annak következtében, hogy a jelentéktelen III. Jazdegirdet összetévesztették II. Jazdegird sahhal, végzetes hibát okoztak az időszámításban kijelölve „AH 1” első napjaként az i.sz. 622 július 16-át. Az abbászid kalifák amint láthattuk az előzőekben, nem alkalmazták érmeiken az új szeldzsuk ihletésű évszámlálást, hiszen Málihsak után 50 évvel al-Muttaki AH 329, 330, 331, 332, 333 évszámokkal veret érmeket.

Újabb húsz év elteltével, szeldzsuk védőőrizet mellett al-Muktafi már AH 545-554 évszámokkal vereti érmeit.

A nyugatról kelet felé terjeszkedő Fátimida Kalifátus sem ismeri, használja Málihsah találmányát, ez zavarta meg a késői történészek tisztánlátását. A Jeruzsálemi Királysággal szomszédos területek a „Szeldzsuk Hidzsra” alkalmazói voltak, így a tudósabb keresztények csak azt közvetíthették a pápai udvarnak 1200 táján, hogy Mohammed hatszáz évvel korábban élt. Az senki előtt nem volt vitás, hogy Jézus és Mohammed közötti időtávolság kb. 600 év, tehát baj van a számítással.

 III. Ince aki 15 évvel korábban még az 1000. évtől és az azt követő apokalipszistől rettegve vidéki birtokára vonult vissza, pápaként megtehette, hogy módosítsa az egyébként is nagyon szűk körben használt „régi típusú” keresztény időszámítást. Természetesen nemcsak Málihsah reformja inspirálta erre a lépésre, de a Vulgatában és a Septuagintában található kronológiai ellentmondások is. A bizonytalanságot csak fokozhatta a Mártír-éra és a Diocletianus-éra keverése is.

Tanácsadói meggyőzhették, hogy Dionysius hibázott, valahol elszámolta az időt.

Az AD 1016-os évben történt az időszámítás módosítása oly módon, hogy 190 évvel módosították a naptárat és átkeresztelték 1206-os évnek. A következő év már az 1207-es volt. Az átállítás nem okozott semmiféle nehézséget, hiszen nagyon szűk nyugati egyházi körben használták addig.

 A húsvéttáblázatokat sem kellett érdemben módosítani, mert a holdfázisok 190 év múlva is megismétlődnek az év ugyanazon napján. Az átállítás két évvel megzavarta a szökőévek rendjét, ezért a később visszaszámolt i.sz. 1206 előtti nap-és holdfogyatkozások egy naptári nappal eltérhetnek (50%) annak tényleges bekövetkeztétől.

Ennek a nem nagy dobra vert téves naptárreformnak félelmetes következményei lettek, hiszen a kései történészek, kronológusok ezt a semmiből keletkezett időt kitalált eseményekkel személyekkel töltötték fel. Sok esetben megtette – mint az arabok történetében is látható volt – a dinasztiák tologatása 190-194 évvel.

Visszatérve az arabok történetéhez számításaim szerint 1217-ben hal meg al-Hakim fátimida kalifa. Tizenhat éves fia az-Záhir követi 1232-ig.

 Nem sok hatalma lehetett az ajjúbid al-Ádil árnyékában, aki a következő évben 1218-ban meghalt. Már felnőtt fia al-Malik I. al-Kámil Násziraddin követi az 1238-as esztendőig.

Hosszú uralkodás után 1225-ben elhunyt an-Naszir ibn al-Musztadi. Fia az-Záhir követte a trónon alig két évig.

1226-ban már fia al-Musztanszir a bagdadi kalifa. Uralkodása 1242-ig tart. Ekkoriban már (1221 óta) mongol csapatok pusztítják az iszlám birodalmának keleti területeit.

Az-Záhir fátimida kalifa utódja 1232-ben tizenegy éves fia, Maad al-Musztanszír, aki szokatlanul hosszú ideig hat évtizeden át uralkodott.

1238-ban Egyiptomban al-Malik al-Kámilt rövid időre al-Malik al-Ádil, majd al-Malik asz-Szálih Ajjúb követi 1249-ig.

Al-Musztanszir 1242-ben bekövetkezett halála után fia al-Musztaszim követte a trónon. Ő volt az utolsó bagdadi kalifa 1258-ig.

1253-ban Dzsingisz kán unokája Húlágú csapatai elhagyták a mongol sztyeppéket, azzal a szándékkal, hogy megsemmisítik az Abbászida Kalifátust. A tatár csapatok átgázoltak mindenen, 1256-ban Alamút erődjét is szétrombolta.

 Ekkor al-Musztaszim lemondott hatalmáról al-Musztanszír fátimida kalifa javára: turbánját és felöltőjét biztonságos helyre Kairóba vitték a lemondó nyilatkozattal együtt.

(Természetesen az időrend megtréfálta a történészeket, és Szaladin nem vihette vissza azokat Bagdadba…)

1258 januárjában Húlágú megtámadta Bagdadot, és február 10-én el is foglalta. A bagdadi kalifát, családtagjait, tisztjeit elfogták, s tíz nappal később megölték őket.

Ugyanez lett a sorsa a lakosság nagy részének is.

Ettől kezdve a pénteki imádságban nem említik a bagdadi kalifa nevét. Húlágú 1260-ban elfoglalta Szíriát: Aleppót és Damaszkuszt, de utódlási ügyei hazahívták.

Eközben Egyiptomban a Fátimida Kalifátusban az ajjúbidákat egy új dinasztia váltotta fel, a Mamelúkok. (1250-től)

Ők állítják meg a mongol-tatárok terjeszkedését nyugati irányba.(1260)

 Ők biztosítják, hogy a síita és abbászid kalifák békében éljenek Egyiptomban, legalábbis 1365-ig.

Al-Asraf Násziraddim mamelúk szultán alatt (1363-1376) szűnik meg a Fátimida Kalifátus, ekkor hal meg al-Ádid, Abú Mohamed Abdalláh az „igazi Hidzsra” 567. évében.

Egyiptomban és attól keletre egyeduralkodóvá vált Málihsah „Szeldzsuk Hidzsra” szerinti időszámítása, amelyet tudomásom szerint a mai napig nem kérdőjelezett meg senki.

Hunnivári Zoltán

i.sz. (H. C.) 2009. július 12

Szeldzsuk Hidzsra 1430. Rajab 19.

Igazi Hidzsra 1230. Rajab 19.

Kb. 1815 napévvel Jézus születése után, (AD)

Európa, Kárpát-medence, Hungária.